Big Bang

Big Bang ha'e peteĩ mba'ekuaarã tee omombe'u ha ohechauka mba'éichapa arapy oñepyrũva'ekue ha mba'éichapa umi mbyja ha mbyjaraity heñói. Ko Big Bang hína upe téra umi tembikuaa rekahára oipuruvéva oñe'ẽvo arapy ñepyrũre, jaipurúrõ avañe'ẽnte ikatu ja'e Kapu'ypy Guasu.

Ko Big Bang jehechauka omombe'u ko ore arapy oñepyrũ peteĩ mba'e'ypýicha imichĩetereíva, ipu'akaitéva, hypy'ũ rasa ha hakuitereíva; ndaipóri mbyja, tumingue'a térã yvágamba'e ambuéicha, Ha upéi katu, ojapo amo 13 su sua 8 sua ary, arapy oñepyrũva'ekue ojepyso ha oñembotuicha pya'e (upéicha katu ojogua "Kapu'ypy Guasu"). Upe rupi umi tumingue'a oñepyrũ, ha hetaite ary rire mbyja ha mbyjaraity heñói. Karai Georges Lemaître voi upéva peteĩháme ohechakuaa (ary 1927-pe) ikatu jaheka pe ñepyrũ peteĩ arapy ojepysóvape. Ko'ãga katu ore arapy ojepyso gueteri ha oñemoro'ysã avei.

Aipórõ, ore arapy oñembotuicha tuicha ha imba'epytu ro'yve ára ohasa jave. Arapykuaa hína upe tembikuaaty ohekáva ha ohesa'ỹijo mba'éichapa ore arapy oñepyrũva'ekue ha mba'éichapa ojepyso. Umi tapicha arapykuaáre oñemoarandúva oñe'ẽ peteĩ ko mba'ekuaarã Big Bang rehegua oikoite umi mba'e ohecháma arapýre rehe.

Mandu'apy

Reikuaaverã

Ñemohenda:Mbyjakuaa